ขอคำแนะนำหน่อยว่า TikTok ในสหรัฐมีแผนเข้า IPO ภายใน 1 ปี ไว้อย่างไรบ้าง
บริษัทที่จะนำมา IPO นั้นมีชื่อเรียกคร่าวๆ ว่า TikTok Global โดยจะมีบอร์ดบริหารเป็นชาวอเมริกันเป็นส่วนใหญ่ ตามมาด้วยบอร์ดบริหารที่แต่งตั้งจาก ByteDance รวมไปถึงมีผู้เชี่ยวชาญความปลอดภัยด้านเทคโนโลยีที่เป็นชาวอเมริกันเข้าร่วมด้วย เพื่อลดความกังวลถึงเรื่องความปลอดภัยของข้อมูลส่วนบุคคล

แผนการ IPO ของ ByteDance ตามมาติดๆ หลังบริษัทได้ประกาศเป็นพันธมิตรสำคัญกับทาง Oracle ที่มีแผนย้ายข้อมูลของผู้ใช้งานกลับมาอยู่ในศูนย์ข้อมูลที่สหรัฐอเมริกา โดยมีข้อตกลงว่า Oracle จะถือหุ้นใน TikTok Global ในสัดส่วน 20% ซึ่งดีลดังกล่าวกำลังอยู่ในการพิจารณาของรัฐบาลสหรัฐ

นอกจากนี้ยังมีข่าวว่า ByteDance อาจขายหุ้นบางส่วนออกมาให้กับทาง Walmart และ Private Equity ที่เป๋นผู้ถือหุ้นของ ByteDance สนใจที่จะซื้อหุ้นของ TikTok Global เพิ่มเติมด้วย ไม่ว่าจะเป็น General Atlantic และ Sequoia Capital ฯลฯ

สำหรับแผนการ IPO ดังกล่าวนั้น ByteDance หวังว่าจะช่วยปูทางเสริมให้ TikTok กลับมาดำเนินธุรกิจในสหรัฐได้เช่นเดิม ไม่เพียงแค่นั้น ByteDance เองอาจได้เงินจากดีลนี้มหาศาล จากมูลค่ากิจการของ TikTok Global ที่จะเพิ่มขึ้นอีกจากการขายหุ้นในผู้ถือหุ้นรายอื่นๆ รวมไปถึงการทำ IPO แม้ว่าสัดส่วนในการถือหุ้นของบริษัทจะลดลงก็ตาม

และยังมีการคาดว่า CEO คนใหม่ของ TikTok Global อาจเป็น Kevin Systrom อดีตผู้ก่อตั้งแอพพลิเคชั่นชื่อดังอย่าง Instagram ที่ลาออกจาก Facebook ในปี 2018

คาดว่า ByteDance จะสามารถยื่นไฟลิ่งให้กับ ก.ล.ต. สหรัฐได้เร็วสุดภายในระยะเวลา 1 ปี อย่างไรก็ดีเงื่อนไขดังกล่าวต้องได้รับการอนุมัติจาก โดนัลด์ ทรัมป์ ประธานาธิบดีสหรัฐ รวมไปถึงจากรัฐบาลจีนว่าจะมีการขัดขวางดีล IPO ดังกล่าวนี้หรือไม่
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน